Hankeleping

Tallinn							             25.06.2024 nr 2-2/24/764-4

Riigi Kaitseinvesteeringute Keskus (registrikood 70009764, aadress Järve 34a, 11314 Tallinn), mida esindab direktori 07.12.2020 käskkirja nr 77 alusel hangete osakonna juhataja Ivar Janson, edaspidi tellija,

ja

ITK Marine OÜ (registrikood 12137112, aadress A. H. Tammsaare tee 92, 13423 Tallinn), keda esindab põhikirja alusel juhatuse esimees Oliver Paadimeister (edaspidi täitja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid riigihanke „Mereväe side-, IT ja navigatsioonisüsteemide remondi-, hooldus- ja arendustööd“ (viitenumber 236398), raamlepingu nr 2-2/21/764-1 ja minikonkursil (viitenumber 279708) esitatud pakkumuse nr 493943 alusel käesoleva hankelepingu (edaspidi nimetatud leping) alljärgnevas:

1.	Lepingu sõlmimise alus ja ese

1.1.	Lepingu esemeks on Mereväe side-, IT ja navigatsioonisüsteemide remondi-, hooldus- ja arendustööd (edaspidi tööd).
1.2.	Lepingu sõlmimisega tekib muu hulgas tellijal õigus vajadusel osta tööde teostamiseks vajalikke varuosasid, mis on täitja tootevalikus, kuid mida ei ole minikonkursil küsitud.
1.3.	Leping on sõlmitud minikonkursi (viitenumber 279708) osa 1 — Merepääste-, mereohutuse- ja meretsiviilside seadmed, osa 2 — Mereväe laevade elektroonilised navigatsiooniseadmed, osa 3 — Mereväe laevade siseside, osa 5 — Sensorid mobiilsetes allüksustes ja osa 6 — Turvalised infosüsteemid laevadel ja mereväebaasis alusel.
1.4.	Lepingus kohalduvad kõik raamlepingu tingimused.
1.5.	Lepingu kehtivus on kaks (2) aastat alates lepingu jõustumisest.
1.6.	Täitja tööde tunni maksumus on 48 eurot tunnis.
1.7.	Leping jõustub allkirjastamisel poolte poolt ning kehtib kuni võlasuhete lõpuni.

2.	Lepingu täitmine

2.1.	Hankelepingu täitmine toimub hinnapäringute alusel, kus täpsustatakse tööde tegemise maht ja vajadusel sellega kaasnevad varuosad.
2.2.	Tööd teostatakse üldjuhul tööajal Miinisadamas (Miinisadama 4), takistamata seejuures üksuste kavandatud tegevusi. Erakorralisi remonttöid tuleb olla valmis teostama igal ajal, lähtudes raamlepingus sätestatud maksimaalsetest reageerimiskiirustest.
2.3.	Täitja kohustub tööde tellimiseks esitatud hinnapäringule vastama vähemalt 5 (viie) tööpäeva jooksul. 
2.4.	Hinnapakkumus sisaldab kalkulatsioonina eeldatavat töötundide arvu (moodustab ajagraafiku, töötunni hind on fikseeritud hankelepingu punktis 1.6) ning kasutatavate täitja materjalide loetelu koos maksumustega ning materjali tootja antud garantiiajaga. Kui tööde teostamine toimub väljaspool Eesti Vabariiki, kuuluvad tellija poolt hüvitamisele ja hinnapakkumuses kajastamisele mõistlikult vajalikud ja edasiselt faktilised tõendatavad kulutused, näiteks täitjaga seotud isikute transport ja majutus (keelatud on rakendada täiendavat töötasu vms). Tellijal on õigus võrrelda täitja pakutud materjalide/varuosade hindu turuhindadega. Turuhinda ülevata pakkumuse korral on tellijal õigus osta eelnimetatud materjalid mujalt ning tellida täitjalt ainult töid. 
2.5.	Garantiikohustus kehtib vastavalt raamlepingu punktile 5.
3.	Üleandmine ja vastuvõtmine

3.1.	Üleandmise-vastuvõtmise akt sisaldab vastavalt töödele paigalduse, hoolduse, remondi või arenduse käigus tehtud tegevusi, vahetatud varuosade nimekirja, katsetuste protokolli ning mõõtmistulemusi.
3.2.	Üleandmise-vastuvõtmise akti on täitja kohustatud koostama digitaalselt või paberkandjal ning esitama tellijale allkirjastamiseks vahetult peale tööde üleandmist tellijale.
3.3.	Üleandmise-vastuvõtmise akti allkirjastavad digitaalselt või paberkandjal tellija poolt määratud  isik ja täitja nimetatud kontaktisik.
3.4.	Tellija ei allkirjasta üleandmise-vastuvõtmise akti, kui teostatud tööd ei vasta lepingus sätestatud tingimustele. Üleandmise-vastuvõtmise akti allkirjastamata jätmise korral esitab tellija kirjaliku pretensiooni. Täitja on kohustatud lepingu tingimustele mittevastavused likvideerima viivitamatult, kuid mitte hiljem kui 10 (kümne) tööpäeva jooksul.

4.	Maksetingimused

4.1.	Maksumus esitatakse eurodes, millele lisandub vajadusel Eesti Vabariigis kehtiv käibemaks.
4.2.	Müüja esitab arve üleandmise-vastuvõtmise akti alusel. 
4.3.	Müüja esitab arved masintöödeltavate e-arvetena.
4.4.	Asutus tasub lepingutingimustele vastava teenuse eest arvel esitatud arveldusarvele 28 (kahekümne kaheksa) päeva jooksul pärast lepingu tingimustele vastava arve kättesaamist.
4.5.	Arvele märgitavad maksja(te) andmed täpsustatakse poolte vahel iga tellimiskirja edastamise eelselt.

5.	Poolte kontaktandmed

5.1.	Tellija kontaktisik on Kaino Voolmaa (e-post kaino.voolmaa@rkik.ee, tel +372 5343 0383).
5.2.	Täitja kontaktisik on Oliver Paadimeister (e-post oliver.paadimeister@itkmarine.eu, tel +372 511 6801).

6.	Lepingu lisad

6.1.	Lisa 1. Täitja pakkumus

7.	Poolte rekvisiidid

Tellija:

Riigi Kaitseinvesteeringute Keskus
Registrikood 70009764
Järve 34a
11314 Tallinn
	Täitja:

ITK Marine OÜ
registrikood 12137112
A.H. Tammsaare tee 92
13423 Tallinn
	
(allkirjastatud digitaalselt)				(allkirjastatud digitaalselt)

Ivar Janson					Oliver Paadimeister
hangete osakonna juhataja				juhatuse esimees